Учора мы адкрылі выставу “Марк Шагал. Колер любові”. Гэтыя літаграфіі былі выкананы мастаком пераважна ў 1950 — 1960 гады як ілюстрацыі да розных выданняў, прысвечаных яму самому. Такіх як манаграфія вядомага мастацкага крытыка і гісторыка мастацтва Жака Ласена, выдадзеная ў Парыжы ў 1957 годзе, яго ж кніга “Плафон Парыжскай оперы”, прысвечаная гісторыі стварэння і апісанню знакамітага роспісу. Пяць адбіткаў адносяцца да шасцітомнага каталогу-рэзане “Шагал. Літаграфіі”, апублікаванага ў 1960 — 1986 гадах у выдавецтве Андрэ Сарэ ў Монтэ-Карла. Спецыяльна для яго мастак зрабіў 21 каляровую і 7 чорна-белых літаграфій. Сярод экспанатаў — літаграфіі, створаныя для часопісаў “Дэр’ер ле міруар” і “Верв”, з якімі Шагала звязвала шматгадовае супрацоўніцтва.